Jānis Tomašs

Jānis Tomašs (dzimis 1984. gada 30. maijā) ir latviešu dzejnieks.

 Biogrāfija 
Jānis Tomašs ir dzejnieks un Rīgas pašvaldības policists (inspektors). Publicē dzeju latviešu presē kopš 2009. gada (Pirmā publikācija: dzejoļu kopa "Es jau nositu jaunību" laikrakstā "Kultūras Forums" (Nr. 13)). 2007. gadā piedalījies Jauno un iesācēju autoru seminārā. Debitējis 2016. gadā ar krājumu “Melnie darba cimdi”, par ko saņēmis dažādus apbalvojumus, tostarp — Latvijas Literatūras gada balvu kategorijā „Spilgtākā debija literatūrā” un Dzintara Soduma balvu (2017. gadā), kā arī bijis izvirzīts Ojāra Vācieša prēmijai literatūrā, saņemot žūrijas simpātiju balvu. 

2018. gadā Latvijas Nacionālā Teātrī uzved izrādi "Visas manas vājības ir tavas lūpas" ar Jāņa Tomaša dzeju (kopā ar Arvi Vigulu un Krišjāni Zeļģi). Tomaša dzejai raksturīgs ikdienišķās realitātes tēlojums, vienkāršrunas un izsmalcinātu vārdspēļu sintēze, blīvs metaforu lietojums.

2025. gadā izdots trešais dzejoļu krājums "Maigajā cietumā", tas nominēts žurnāla "Domuzīme" dzejas balvai.

 Bibliogrāfija 

 Melnie darba cimdi [dzeja]. Rīga: Pētergailis, 2016
 Smagatlētika [dzeja]. Rīga: Pētergailis, 2019 

Kategorija:1984. gadā dzimušie
Kategorija:Rīgā dzimušie
Kategorija:Latviešu dzejnieki